stanford-oval/wikipedia huggingface dataset:
אדוארד א' וילסון
עבודות עיקריות > עבודות ערוכות

מתוך So Simple a Beginning: Darwin's Great Books, בעריכה עם הקדמות מאת אדוארד א' וילסון (2005 WW Norton)ISBN 0393061345
קה ד'אורסה

ערך זה עוסק ברציף בגדה השמאלית של הנהר סן ברובע השביעי של פריז. אם התכוונתם לכינוי למשרד החוץ של צרפת, ראו .
| --- | --- |

מראה בקה ד'אורסה
 מידע כללי
 אורך:  1,270 מ' 
 רוחב:  29 מ' 
 הקמה
 תקופת הבנייה:  1705  (אז קה דה לה גרנוייר – אחר כך קה ד'אורסה) – 1808 (אז – קה בונפארט)
 מיקום
 מדינה:  צרפת
 עיר:  פריז
 רובע:  הרובע השביעי של פריז
 שכונה:  אנווליד  (Invalides)   גרו קאיו (Gros Caillou)
 נקודת התחלה:  רחוב אריסטיד בריאן  (Rue Aristide Briand)   גשר קונקורד
 נקודת סיום:  ככר ההתנגדות (Place  de la Résistance)   גשר אלמה
 קואורדינטות:  48°51′46″N 2°18′36″E﻿ / ﻿48.862777777778°N 2.31°E﻿ / 48.862777777778; 2.31
 he
 
קה ד'אורסה (בצרפתית: Quai d’Orsay – הרציף אורסה) הוא רציף בגדה השמאלית של הנהר סן ברובע השביעי של פריז, בירת צרפת, וכן שם הרחוב לאורך הרציף הזה. המשכו מזרחה מארמון בורבון נקרא קה אנטול פראנס ומערבה מגשר אלמה נקרא קה בראנלי.
בקה ד'אורסה שוכן החל משנת 1853 משרד החוץ של צרפת ועל כן הוא נקרא גם כן בדרך המטונימיה "קה ד'אורסה".
בניין משרד החוץ נבנה בשנים 1844–1855 על ידי האדריכל ז'אק לקורנה (Jacques Lacornée). הפסלים בחזיתו עוצבו בשנת 1870 על ידי הפסל אנרי דה טריקטי.
מיקום וגישה

הרציף מתחיל מגשר קונקורד (pont de la Concorde) ורחוב אריסטיד בריא, עובר בקרבת הגשרים אנווליד ואלכסנדר השלישי ומסתיים בגשר אלמה וככר הרזיסטאנס.(Place de la Resistance)
בבית מספר 37 נמצא בניין משרד החוץ של צרפת שנבנה באמצע המאה ה-19. לכן גם את משרד החוץ מכנים "קה ד'אורסה" עם אות ראשונה גדולה או בקיצור "לה קה" (Le Quai).
סמוך למשרד החוץ נמצא ארמון בורבון, מושב האספה הלאומית של צרפת וכן אוטל דה לאסה (hôtel de Lassay), מושבו של יושב ראש האספה הלאומית.
שלט רחוב "קה ד'אורסה" עם סימן המראה את הכיוון לתחנת המטרו
הבית מס' 37 – בניין משרד החוץ (1855-1844), החזית שעל יד הגן
מראה בקה ד'אורסה
משרד החוץ, מראה מהרחוב – מקה ד'אורסה
טיילת בגדה השמאלית של הסן, בקה ד'אורסה, עם נמל "אנווליד" (Port Invalides) וגשר אלכסנדר השלישי מאחור
מקור השם

קה ד'אורסה נקרא כך לפי שמו של שארל בושה ד'אורסה, בעל אחוזת אורסה, יועץ בפרלמנט של פריז, שכיהן בשנים 1700–1708 כ"זקן הסוחרים" של פריז, בפועל ראש העיר. בעת כהונתו בשנת 1707 התחילו עבודות הבנייה של הרציף.
בעבר הרחוק נקרא "קה דה לה גרנוייר", ולזמן קצר "קה בונפארט".
היסטוריה

אחרי בניית "גשר המלך" (Pont Royal פון רואיאל) בשנים 1685–1689 על ידי ז'אק "הרביעי" גבריאל לפי תוכניותיו של ז'ול ארדואן-מנסאר (Hardouin-Mansart), נבנה החל מהשנים 1705–1707 הרציף שכונה "קה בושה ד'אורסה" בכיוון מערב. הוא הושלם עד לגשר קונקורד רק בעוד כמאה השנה בשנת 1800. קטע זה נקרא בימי הקונסולאט "קה בונפארט". החל משנת 1947 הוא כונה קה אנטול פראנס (Quai Anatole France).
אחרי 1722 בזמן שהאזור מעבר לאזור שבו ייבנה גשר קונקורד היה גדת נהר ביצתית, בסמוך השטרע שטח פתוח מכוסה שדות ירקות עד לרחבת האיוונליד.
לואיז פרנסואז מבורבון, מדמואזל נאנט ונסיכת קונדה, בת חוקית של המלך לואי ה-14 עם מאדאם דה מונטספאן ואלמנתו של הנסיך קונדה, והידיד והיועץ שלה, ארמן דה לספאר, מרקיז לאסה, בנו שני ארמונות בשטחים השכנים שני ארמונות ממלכתיים:ארמון בורבון    שנבנה בשנים 1728-1722  על ידי לסוראנס, גבריאל ואובר לפי תוכניות מאת גירארדיני, ואוטל דה לאסה, שנבנה על ידי גירארדיני, לסוראנס ואובר. כיום בארמון בורבון מתכנסת האספה הלאומית של צרפת, בעוד אוטל דה לאסה הוא מקום מושבו הרשמי של יושב ראש האספה הלאומית. 
ב-1808 בימי האימפריה הצרפתית הראשונה ש נפוליאון הראשון הוחלט להרחיב את הרציף עם הגנים של שני הארמונות  עד לגדת הסן. אחרי נפילתו של נפוליאון ב-1815 הרציף חזר לשמו המקורי: ד'אורסה.
ב-15 ביולי 1918 בימי מלחמת העולם הראשונה פגז שנשלח על ידי תותח-העל הגרמני "תותח פריז" התפוצץ בקה ד'אורסה בקטע הנקרא כיום קה בראנלי בפינה עם רחוב 
Rue de la Fédération.
ב-1941 חלק מ"קה ד'אורסה" המקורי ממערב לגשר אלמה (Pont de l'Alma = פון דה ל'אלמה) שינה את שמו ל"קה בראנלי".
ב-1947 הקטע בין המספרים 1–31, בין "גשר המלך" לגשר קונקורד, קיבל את השם "קה אנאטול פראנס" לזכר הסופר הצרפתי. כך שהבית הראשון במה שנשאר "קה ד'אורסה" הוא הבית 33, ארמון בורבון, בית האספה הלאומית
מוזיאון ד'אורסה, השוכן בבניין תחנת הרכבת אורסה לשעבר  (שנבנה במקום שבו נמצא קודם לכן הארמון אורסה), נמצא כ-500 מ' קדימה, במה שנקרא כיום קה אנטול פראנס.
קה ד'אורסה במדיה האמנותית

1854 - יוהאן ברטולד יונגקינד - "מראה בקה ד'אורסה" - מתאר את הקטע הנקרא כיום "קה אנטול פראנס" בכיוון גני טווילרי וארמון טווילרי
בסביבות 1920 - "קה ד'אורסה" - ציור מאת אז'ן גלייאן -לאלו
1926 - "קה ד'אורסה" - צילום מאת אנדרה קרטס
לקריאה נוספת

Jacques Hillairet: Dictionnaire historique des rues de Paris. Ed. de Minuit Paris 1965.
Jan Colson: Dictionnaire des Monuments de Paris. Hervas, Paris 1993, ISBN 2-903118-66-3.
הסנדלריה (איילת השחר)

| --- | --- |

 מידע כללי
 סוג:  בית מגורים, אתר מורשת 
 מיקום:  איילת השחר 
 מדינה:  ישראל 
 הקמה ובנייה
 תקופת הבנייה:  ?–1951
 תאריך פתיחה רשמי:  1951 
 קואורדינטות:  33°01′20″N 35°34′40″E﻿ / ﻿33.022166666667°N 35.577694444444°E﻿ / 33.022166666667; 35.577694444444
 sandlariya.co.il
  (למפת אצבע הגליל מוגדלת) הסנדלריה(למפת אצבע הגליל רגילה) הסנדלריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסנדלריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסנדלריה
 
מבנה הסנדלריה באיילת השחר - מבט פנימי
איילת השחר 1937
מצד שמאל מבני הפרסה. הסנדלריה נמצאת במבנה מספר 1
הסנדלריה היא בית מלאכה הנמצא באיילת השחר. שוכן בבניין מספר 1 של מבני הפרסה שהיו מבני הקבע הראשונים של הקיבוץ. שימש בתחילה למגורים ומשרדים ובהמשך עברה לשם הסנדלריה. המבנה הוכרז כאתר מורשת מטעם המועצה לשימור אתרי מורשת בישראל, שופץ בסיוע המועצה ומשמש כסנדלריה פעילה ומרכז מבקרים.
ההיסטוריה של האתר

ב-1923 עברו חברי איילת השחר לאתר הקבע ואז החלה קבוצת "אחווה" מגדוד העבודה בבניית מבני הקבע של הקיבוץ וביניהם הרפת, מגדל המים ועשרת מבני הפרסה. הסנדלריה שכנה בבית מספר 1. המבנה תוכנן על ידי המשרד הטכני של יק"א והבנייה נעשתה בפיקוחו וניהולו של מיכאל ארליך. תחילה בנתה הקבוצה את הרפת, מגדל המים וחמישה ממבני הפרסה וב-1929 הושלמה בנייתם של חמישה מבנים נוספים.
בתחילה שימש המבנה (כמו גם שאר מבני הפרסה) למגורי חברי הקיבוץ וכן למשרדים. בהמשך, עם התרחבות הקיבוץ, נפתחו במקום גני ילדים. במהלך שנות ה-50 עברו חברי הקיבוץ למבני מגורים חדשים יותר והמבנים התפנו. ב-1951 עברה הסנדלריה של הקיבוץ מצריף פח לבניין מספר 1.
בתחילת פעילותה של הסנדלריה פעלו בה כ-4 עובדים שיצרו נעליים חדשות ותיקנו נעליים שנפגמו. עם פרישתם של הוותיקים הצטמצם צוות העובדים עד פרישתו של אחרון הסנדלרים וסגירת המקום. ב-2009 פנה הקיבוץ למועצה לשימור אתרים לסייע בשיפוץ ושימור המקום. לאחר אישור התקציב החל ב-2010 תהליך השיפוץ והמקום המחודש נחנך ב-2011. כחלק מתהליך השחזור נוקה הציוד המקורי והוחזר לשימוש. מיום פתיחתו מחדש פועל המקום כסנדלריה וכמרכז מבקרים המציע למטיילים סיור במבנה ובאתרים ההיסטוריים שבסביבתו.
הערות שוליים

↑  דוד תדהר (עורך), "מיכאל ארליך", באנציקלופדיה לחלוצי הישוב ובוניו, כרך ב (1947), עמ' 924
↑  מיכאל ארליך הוא אחיו של המחנך אשר זליג ארליך
↑  ! חגיגת חנכת הבתים באילת השחר, הארץ, 27 במאי 1923
↑  חגיגת חנכת הבתים, הפועל הצעיר, 4 במאי 1923
ווריק דייוויס

| --- | --- |

ווריק דייוויס, 2007
 לידה:  3 בפברואר 1970 (בן 54) אפסום, הממלכה המאוחדת 
 שם לידה:  Warwick Ashley Davis 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  City of London Freemen's School  Chinthurst School  Laine Theatre Arts 
 בן או בת זוג:  Samantha Davis 
 צאצאים:  Annabelle Davis 
 מספר צאצאים:  3 
 http://warwickdavis.co.uk
 פרופיל ב-IMDb
 
ווריק אשלי דייוויס (באנגלית:  Warwick Ashley Davis; נולד ב-3 בפברואר 1970) הוא שחקן אנגלי. התפרסם ככוכב סדרת סרטי האימה "לפרקון" ובסרטים "ווילו והנסיכה", "סיפורי נרניה: הנסיך כספיאן" ו"מלחמת הכוכבים - פרק 6: שובו של הג'דיי". שיחק בכל שבעת "סרטי הארי פוטר" בתפקידי המורה ללחשים פרופסור פליטיק וגריפהוק (גובלין).
ביוגרפיה

דייוויס נולד וגדל בעיירה אפסום שבמחוז סארי, דרום-מזרח אנגליה. הוא נולד עם לקות גמדות.
ביוגרפיה > קריירת משחק

התחיל את הקריירה שלו כבר בגיל 13 כשהתקבל לתפקיד וויקט בן שבט האיווק בסרט ההרפתקאות שובר הקופות "מלחמת הכוכבים - פרק 6: שובו של הג'דיי", המשיך עם התפקיד גם בשתי הפקות טלוויזיה מוצלחות "איווקס: שיירת האומץ" ו"איווקס: הקרב על אנדור". דייוויס התפרסם לראשונה בתפקיד גדול בשנת 1988 בפנטזיה של רון הווארד וג'ורג' לוקאס "ווילו והנסיכה", בסרט גילם את תפקיד הגמד טוב הלב ווילו המגן על התינוקת אלורה דאנן, העתידה להפוך לנסיכה. בזכות התפקיד נחשב דייוויס באותה התקופה לשחקן הנמוך המוביל והמפורסם בעולם.
השתתף בתפקיד גדול בסדרת הפנטזיה "דברי ימי נרניה" בעונות "הנסיך כספיאן" ו"המסע בדורך השחר".
בשנת 1993 כיכב דייוויס בקומדיית האימה "לפרקון" בתפקיד הראשי בתור הלפרקון הרצחני, לצידה של ג'ניפר אניסטון, באחת מהופעותיה הקולנועיות המוקדמות. הסרט לא הצליח מבחינת ביקורתית אך בכל זאת זכה לחמישה סרטי המשך בהם לוהק לתפקיד הראשי. השתתף לאחר מכן בארבעה פרקים בסדרת היוקרה "הממלכה העשירית" בתפקיד הגמד אקרון ובהפקה המבוססת על המעשייה "שלגיה ושבעת הגמדים".
בשנת 2001 הופיע בפנטזיה הספרותית שוברת הקופות "הארי פוטר ואבן החכמים" וגילם את הדמות הספרותית של המורה ללימוד לחשים פרופסור פליטיק. את הדמות גילם דייוויס במשך כל שבעת סרטי ההמשך של סדרת סרטי "הארי פוטר". בנוסף גילם בסדרה גם את דמותו של הגובלין גריפהוק. סרטים נוספים בהם התפרסם היו "סיפורי נרניה: הנסיך כספיאן" בתור הגמד השחור ניקבריק ממלכת נרניה, העיבוד הקולנועי לספר "מדריך הטרמפיסט לגלקסיה" בתור הרובוט הדיכאוני מרווין והדרמה המוזיקלית "ריי".
חיים אישיים

דייוויס פגש את אשתו השחקנית סמנתה דייוויס, גם היא בעלת לקות גמדות על סט הסרט "ווילו והנסיכה".
בנם הראשון שנולד ב-1991 נפטר זמן קצר לאחר הלידה. ב-1997 נולדה בתם אנבל וב-2003 נולד בנם הריסון ובדומה להוריהם שניהם סובלים גם כן מלקות גמדות.
פילמוגרפיה

מלחמת הכוכבים - פרק 6: שובו של הג'דיי (1983)
המבוך (1986)
ווילו והנסיכה (1988)
לפרקון (1993)
לפרקון 2 (1994)
לפרקון 3 (1995)
לפרקון 4: בחלל (1996)
הנסיך ואלינט (1997)
מלחמת הכוכבים - פרק 1: אימת הפנטום (1999)
לפרקון: בשכונה (2000)
שלגיה: היפה מכולם (2001) - סרט טלוויזיה
הארי פוטר ואבן החכמים (2001)
הארי פוטר וחדר הסודות (2002)
לפרקון: בחזרה לשכונה (2003)
ריי (2004)
הארי פוטר והאסיר מאזקבאן (2004)
מדריך הטרמפיסט לגלקסיה (2005)
הארי פוטר וגביע האש (2005)
הארי פוטר ומסדר עוף החול (2007)
סיפורי נרניה: הנסיך כספיאן (2008)
הארי פוטר והנסיך חצוי-הדם (2009)
הארי פוטר ואוצרות המוות חלק 1 (2010)
הארי פוטר ואוצרות המוות חלק 2 (2011)
ג'ק קוטל הענקים (2012)
פילמוגרפיה > טלוויזיה

איווקס: שיירת האומץ (1984)
איווקס: הקרב על אנדור (1985)
דברי ימי נרניה (1989)
הממלכה העשירית (2000)
שלגייה (2001)
החיים קצרים מדי (2011)
דוקטור הו (2013)
ווילו והנסיכה (2022 - הווה)
מלחמת הכוכבים: סיפורה של אימפריה (אנ') (2024) - דיבוב
טום סטורטון

| --- | --- |

 לידה:  28 בספטמבר 1987 (בן 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  איטון קולג' 
 פרופיל ב-IMDb
 
תומאס אדוארד אלכסנדר סטורטון (באנגלית: Thomas Edward Alexander Stourton; נולד ב-28 בספטמבר 1987) הוא שחקן, קומיקאי וסופר אנגלי.
קריירה

סטורטון החל את הקריירה שלו כקומיקאי באוניברסיטה, והופיע בסדרת האינטרנט "High Renaissance Man" שכתב יחד עם טום פאלמר. לאחר שסיים את לימודיו באוניברסיטה, השניים המשיכו לכתוב ולהופיע יחד כצמד קומדי "Totally Tom".
בין השנים 2014 ו-2021 דיבב בסדרת ההנפשה לילדים "תומאס הקטר וחברים" את דמויותיהם של דאנקן, רקס, טרנס, אלפי (עונות 23 ו-24) ואיש הדת השמן בשתי הגרסאות האנגליות.
ב-2015 החל להשתתף בקומדיית המערכונים של CBBC Horrible Histories. סטורטון גם גילם ויקינגי שכונה 'לופטי' בפרק של הסדרה "דוקטור הו".
ב-2018, סטורטון שיחק בתפקיד אדוארד סנודן בסרט הקומדיה המרגל שזרק אותי, בהשתתפות מילה קוניס, קייט מקינון וג'סטין ת'רו. באותה שנה הוא החל לשחק את התפקיד החוזר של רובי, הסוכן המתחרה, בסדרה Stath Lets Flats.
בשנת 2019, הוא גילם את פרסי בסרט הקומדיה "Horrible Histories: The Movie – Rotten Romans", המבוסס על תוכנית הטלוויזיה "Horrible Histories".
בשנת 2021 הוא היה שותף לכתיבה וכיכב בסרט העלילתי, "All My Friends Hate Me". באותה שנה הוא גם הופיע בפיילוט של הסדרה Dreaming Whilst Black, וכיכב בפרקים בסדרות הטלוויזיה Buffering ו-Mood.
בשנת 2022 הוא גילם דמויות שונות בסדרת הטלוויזיה של ערוץ 4, "Red Flag". בשנת 2023 הופיע בסרט ברבי בתפקיד קן בעל עגיל-הקסם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | כל הזמן שבעולם | ג'ון |  |
| 2015 | קפטן ווב | ג'יי בי ג'ונסון |  |
| 2015 | תומאס הקטר וחברים: אגדת האוצר האבוד | רקס | דיבוב |
| 2016 | תומאס הקטר וחברים: המרוץ הגדול | רקס | דיבוב |
| 2018 | המרגל שזרק אותי | אדוארד סנודן |  |
| 2019 | Tales from the Lodge | זקה הולוואי |  |
| 2019 | תומאס הקטר וחברים: חפירות ותגליות | אלפי | דיבוב |
| 2019 | Horrible Histories: The Movie – Rotten Romans | פרסי |  |
| 2022 | All My Friends Hate Me | פיט |  |
| 2023 | ברבי | קן בעל עגיל-הקסם |  |
| 2023 | מסכנים שכאלה | סטיוארד |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1995 | The Wind in the Willows | אדוארד | סרט טלוויזיה |
| 1996 | The Willows in Winter | אדוארד | סרט טלוויזיה |
| 2011 | Comedy Lab |  |  |
| 2011 | Viz - Comedy Blaps | פרופסור פ##ק | ערוץ 4 |
| 2012 | Harry & Paul |  |  |
| 2014 | Lovesick | איוון | פרק: "Cressida" |
| 2014–2016 | Siblings | Dan | 12 פרקים |
| 2014–2021 | תומאס הקטר וחברים | קולות שונים |  |
| 2015 | Up the Women | ברטי סמוט | פרק: "The Romance" |
| 2015 | Count Arthur Strong | אדי | פרק: "Fame at Last" |
| 2015 | דוקטור הו | לופטי | פרק: "The Girl Who Died" |
| 2015 | Crackanory | הורה וטוד סידני | פרק: "The Catchment Area & the Frogbeast of Pontfidd" |
| 2015–present | Horrible Histories | תפקידים שונים |  |
| 2015–present | Drunk History | תפקידים שונים |  |
| 2015 | Murder in Successville | ולדימיר פוטין | פרק: "Orangefinger" |
| 2016 | Mid Morning Matters with Alan Partridge | קלמנט רואו | פרק: "Massage + Royal Visit" |
| 2017 | What Would Diplo Do? | קלווין האריס | Episode: "The Beef" |
| 2017 | Loaded | Gregg | פרק: "Leon's Teacher" |
| 2017 | Decline and Fall | Alistair Digby-Vaine-Trumpington | פרקים: #1.1 and #1.3 מיני סדרת טלוויזיה |
| 2018 | The Windsors | ג'ק בוקסבנק | פרק: "The Windsors Royal Wedding Special" |
| 2018 | Stath Lets Flats | רובי | 4 פרקים |
| 2018 | Pls Like | רוח רפאים | 5 פרקים |
| 2019 | Sorry | הארי | סרט טלוויזיה |
| 2022 | Mood | ג'וש | פרק אחד |
| 2022 | Red Flag | תפקידים שונים |  |
| 2023 | אור קטן | דניאל ואן דירק | 2 פרקים |
| TBA | Prime Target | ריקי אולסון | מיני-סדרה עתידית של אפל TV פלוס |
הערות שוליים

↑  Thomas Edward Alexander Stourton, The Peerage
↑  "Totally Tom: Class act | the Spectator".
↑  Smith, Caroline (6 באוגוסט 2018). "'The Spy Who Dumped Me' disappointingly misses target". www.dailycal.org. The Daily Californian. נבדק ב-18 בינואר 2021. {{cite web}}:  (עזרה)
↑  Johnson, Rich (14 ביוני 2019). "Horrible Histories: Rotten Romans Gets a New Trailer, and Some New Faces". www.bleedingcool.com. Bleeding Cool News. נבדק ב-18 בינואר 2021. {{cite web}}:  (עזרה)
↑  Hipes, Patrick (2021-07-30). "Tribeca Horror Comedy 'All My Friends Hate Me' Gets U.S. Deal With Super Ltd". Deadline (באנגלית אמריקאית). נבדק ב-2022-08-27.
↑  "Horrible Histories Movie Gets its World Premiere". chortle.co.uk. 22 במאי 2019. נבדק ב-29 בינואר 2020. {{cite web}}:  (עזרה)
↑  "Tom Stourton on acting alongside amazing Peter Capaldi and playing a cowardly Viking in 'Doctor Who'". radiotimes.com. Radio Times. נבדק ב-29 בינואר 2020. {{cite web}}:  (עזרה)
↑  Chaney, Jen (2 באוגוסט 2017). "What Would Diplo Do? Is a Meta Showcase for James Van Der Beek". www.vulture.com. Vulture. נבדק ב-18 בינואר 2021. {{cite web}}:  (עזרה)
This Is the Remix

This Is the Remix (בעברית: זה הרמיקס) הוא אלבום רמיקס של להקת הבנות האמריקאית דסטיניז צ'יילד, אשר יצא לאור ב-12 במרץ 2002, על ידי חברת התקליטים קולומביה רקורדס. אלבום הרמיקס מכיל רמיקסים לשירים של הלהקה משלושת אלבומיה הראשונים, כולל שני שירים חדשים שהוציאה בזמן קריירות הסולו של חברות הלהקה.
שם אלבום הרמיקס הוא משפט אשר לקוח מתוך השיר, "No, No, No Part 2".
הצלחה וביקורת

עם יציאתו, הגיע האלבום למקום הראשון במצעד אלבומי ה-R&B/היפ-הופ, ואל המקום ה-29 במצעד הבילבורד 200. בנוסף לכך, הוא הגיע לעשירייה הפותחת במצעד האלבומים שבניו זילנד. כמו כן, הפך אלבום הרמיקס לאחד מאלבומי הרמיקסים הנמכרים ביותר בכל הזמנים בבריטניה.
אלבום הרמיקס קיבל ביקורות חיוביות מרוב מבקרי המוזיקה. באתר המוזיקה AllMusic נכתב: "הגרסאות האלה הן לא רק שונות מהגרסאות המקוריות שלהן הם גם יוצאות דופן, הן הרבה יותר טובות מגרסאות המקור שלהן".
רשימת רצועות

| This Is the Remix> מס' | This Is the Remix> שם | This Is the Remix> משך | This Is the Remix>  | This Is the Remix>  | This Is the Remix>  | This Is the Remix>  | This Is the Remix>  | This Is the Remix>  | This Is the Remix>  |
| --- | --- | --- | --- | --- | --- | --- | --- | --- | --- |
| 1. | No, No, No, Pt. 2 (בהשתתפות וייקליף ז'אן) (גרסה מורחבת)   | 4:01 |  |  |  |  |  |  |  |
| 2. | Emotion (The Neptunes Remix)  | 4:14 |  |  |  |  |  |  |  |
| 3. | Bootylicious (Rockwilder Remix)  | 4:11 |  |  |  |  |  |  |  |
| 4. | Say My Name (Timbaland Remix)  | 5:01 |  |  |  |  |  |  |  |
| 5. | Bug a Boo (Refugee Camp Remix featuring Wyclef Jean)  | 3:47 |  |  |  |  |  |  |  |
| 6. | Dot (The E-Poppi Mix)  | 3:58 |  |  |  |  |  |  |  |
| 7. | Survivor (Remix feat. Da Brat) [Edited Extended Version]  | 3:23 |  |  |  |  |  |  |  |
| 8. | Independent Women, Pt. 2  | 3:42 |  |  |  |  |  |  |  |
| 9. | Nasty Girl (Azza's Nu Soul Mix)  | 5:17 |  |  |  |  |  |  |  |
| 10. | Jumpin', Jumpin' (Remix Extended Version)  | 7:16 |  |  |  |  |  |  |  |
| 11. | Bills, Bills, Bills (Maurice's Xclusive Livegig Mix Edit)  | 3:22 |  |  |  |  |  |  |  |
| 12. | So Good (Maurice's Soul Remix Edit)  | 4:58 |  |  |  |  |  |  |  |
| 13. | Heard a Word (Bonus Track)  | 4:56 |  |  |  |  |  |  |  |
| משך כולל: | משך כולל: | 58:06 |  |  |  |  |  |  |  |
מיקומי שיא

|   ‏‏‏  מצעדים ודירוגים (2002)> מדינה |   ‏‏‏  מצעדים ודירוגים (2002)> מצעד |   ‏‏‏  מצעדים ודירוגים (2002)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 47 |
|  ארצות הברית | בילבורד 200 | 29 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 43 |
|  הולנד | מצעד 100 האלבומים ההולנדיים | 27 |
|  הממלכה המאוחדת | מצעד האלבומים הבריטי | 3 |
|  יפן | אוריקון | 60 |
|  ניו זילנד | המצעד הניו זילנדי הרשמי | 8 |
|  שווייץ | המצעד השווייצרי | 43 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 100,000 |
| ניו זילנד (RMNZ) | זהב | 7,500 |
הערות שוליים

1 2 3  Destiny's Child - This Is The Remix, Discogs (באנגלית)
↑  R&B/Hip-Hop Albums, Billboard
↑  Destiny's Child This Is The Remix Chart History, Billboard
1 2  The Official New Zealand Music Chart, THE OFFICIAL NZ MUSIC CHART (באנגלית)
↑  Official Charts Pop Gem #75: Destiny’s Child – Lose My Breath, www.officialcharts.com (באנגלית)
↑  This Is the Remix - Destiny's Child | Songs, Reviews, Credits, AllMusic (באנגלית)
↑  "British album certifications – Destiny's Child – This Is the Remix". British Phonographic Industry. Select albums in the Format field. Select Gold in the Certification field. Type This Is the Remix in the "Search BPI Awards" field and then press Enter.
↑  Official Charts Pop Gem #75: Destiny’s Child – Lose My Breath, www.officialcharts.com (באנגלית)
| דסטיניז צ'יילד |
| --- | --- | --- |
| ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות | ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות |  |
| אלבומי אולפן | Destiny's Child • The Writing's on the Wall • Survivor • 8 Days of Christmas • Destiny Fulfilled |  |
| אלבומי אוסף | This Is the Remix • #1's • Love Destiny • Playlist: The Very Best of Destiny's Child • Love Songs • Destiny's Child: The Untold Story Presents Girls Tyme |  |
| מיני-אלבומים | Love: Destiny |  |
| אלבומי וידאו והופעה | The Platinum's on the Wall • Destiny's Child World Tour • Destiny's Child: Live in Atlanta • Destiny's Child Video Anthology |  |
| סינגלים | "No, No, No" • "With Me" • "Get on the Bus" • "Bills, Bills, Bills" • "Bug a Boo" • "Say My Name" • "Jumpin', Jumpin'" • "Independent Women Part I" • "Survivor" • "Bootylicious" • "Emotion" • "Nasty Girl" • "8 Days of Christmas" • "Rudolph the Red-Nosed Reindeer" • "Lose My Breath" • "Soldier" • "Girl" • "Cater 2 U" • "Stand Up for Love" |  |
| השתתפות בסינגלים | "Just Be Straight with Me" • "What's Going On" • "The Girl Is Mine" |  |
| סיבובי הופעות | Total Request Live Tour • Destiny Fulfilled... and Lovin' It |  |
| --- | --- |
בקרת זהויות :  MusicBrainz release group: 6b05ff47-eb22-3fe7-a39b-6feb813a0cd8
ריפו! האופרה התורשתית

| --- | --- |

 בימוי:  דארן לי בוסמן 
 הופק בידי:  Yoshiki, אורן קאולס, מארק בורג, Peter Block 
 תסריט:  טרנס זדוניך, דארן סמית' 
 שחקנים ראשיים:  אלקסה וגה ביל מוזלי ניווק אוגרה שרה פאוור פריס הילטון אנתוני הד שרה ברייטמן פאול סורבינו טרנס זדוניך 
 מוזיקה:  טרנס זדוניך 
 צילום:  ג'וזף ווייט 
 מדינה:  ארצות הברית 
 חברת הפקה:  סרטי טוויסטד, מארק בורג, אורן קאולס 
 חברה מפיצה:  ליונס גייט אנטרטיינמנט 
 שיטת הפצה:  וידאו על פי דרישה 
 הקרנת בכורה:  2008 
 משך הקרנה:  98 דק' 
 שפת הסרט:  אנגלית 
 סוגה:  סרט פוסט-אפוקליפטי, סרט אימה, סרט דיסטופי, מדע בדיוני קומי, סרט מוזיקלי, קומדיית אימה, ביו־פאנק 
 הכנסות באתר מוג'ו:   repogeneticopera
 www.repo-opera.com
 דף הסרט ב־IMDb
 
ריפו! האופרה הגנטית (באנגלית: Repo! The Genetic Opera) הוא סרט רוק מוזיקלי בבימויו של דארן לין באונסמן, במאי סרטי המסור, המבוסס על המחזמר בעל אותו השם שנכתב על ידי דארן סמית' וטרנס זדוניך. 
הסרט, שיצא לאקרנים ב-7 בנובמבר 2008, זכה להקרנות מצומצמות במספר ערים בארצות הברית. גרסת ה DVD מתוכננת ל-20 בינואר 2009.
עלילה

עלילת הסרט מתרחשת בעתיד הקרוב, בשנת 2056, בתקופה שבה מגפה קשה של כשל איברים משתוללת. בעקבות המגפה, מתפתחות השתלות איברים מלאכותיים בגופם של בני האדם.
מתוך הכאוס והבלבול שיוצרת המגפה, קמה חברת GeneCo בבעלותו של רוטי לארגו, שמספקת שירותי השתלות איברים הכוללים תוכנית תשלומים, לאנשים שאין בידם את האמצעים לשלם בעבור בניתוחים החיוניים. אולם, אנשים שאינם עומדים בתשלומים משלמים מחיר יקר - מתנקש בבעלותם של GeneCo, שנקרא "איש הריפו" (Repo Man), נשלח להחזיר את האיברים מהאנשים הללו ללא רחמים.
הסיפור מתמקד בכמה קווי עלילה, ובסיפורה המרכזי של שיילו וואלאס, בתו של איש הריפו ניית'ן וואלאס, בפרט. שיילו חולה במחלת דם גנטית חשוכת מרפא, שגרמה גם למותה של אמה, מרני. ניית'ן, שמסתיר מבתו את העובדה שהוא איש ריפו, מגונן עליה על ידי כליאתה בבית.
בנוסף, מסופר גם סיפורם של ילדיו של רוטי, אמבר סוויט, פאבי לארגו ולואיג'י לארגו, שנלחמים על הירושה.
כל קווי העלילה הללו מתחברים באמצעות סיפורה של בליינד מג, זמרת האופרה שראייתה הוחזרה לה על ידי GeneCo, שעומדת בפני השעות האחרונות של חייה. היא לא עומדת בתשלומיה לGeneCo ולכן ניית'ן, איש הריפו, נשלח לחסלה אחרי הופעתה האחרונה באופרה של GeneCo, האופרה התורשתית (באנגלית: The Genetic Opera).
דמויות

שיילו וואלאס (שחקנית: אלקסה וגה) – בתו של ניית'ן וואלאס, איש הריפו. חולה במחלת דם גנטית חשוכת מרפא, שפגעה גם באמה המנוחה. שיילו מוחזקת בביתה כלואה ומחויבת בלקיחת תרופות לבל תתמוטט.
ניית'ן וואלאס (שחקן: אנתוני סטיוארט הד) – אביה של שיילו, נסחט על ידי רוטי לארגו על מנת שישרת את ג'ינקו בכישורי הרופא-מנתח שלו כריפו-מן.
בליינד מג (שחקנית: שרה ברייטמן) זמרת האופרה המפורסמת והמצליחה בעולם. כפופה לחוזה בעלות על ידי ג'ינקו. נולדה עיוורת וג'ינקו אפשרו לה ראיה על ידי השתלת קרניות דיגיטליות. החוזה עם ג'ינקו מכריח אותה לשיר, כאשר היא חושבת להפסיק את שירותיה היא מועמדת לעיקול עיניה המושתלות.
אמבר סוויט (שחקנית: פריס הילטון) – זמרת אופרה כושלת ובתו המכורה לניתוחים של רוטי לארגו, בעל חברת GeneCo. עקב התמכרותה לניתוחים החלה לצרוך זיידראט לא חוקי אצל גרייברובר. סוחרת בגופה על מנת להשיג את הסם, ומתכננת להחליף את מג לאחר שיעוקלו עיניה.
פאבי לארגו (שחקן: Ogre, סולן להקת סקיני פאפי) – בנו של רוטי לארגו, גונב פני נשים ועונד אותם כמסיכה. דמותו מכילה פרופיל של אנס, נרקיסיסט ורודף שמלות.
לואיג'י לארגו (שחקן: ביל מוזלי) – בנו השני של רוטי לארגו. רוצח אלים וולגארי, חמום מוח ומסוכן.
גרייברובר (שחקן: טרנס זדוניך) – סוחר סם הזיידרייט, אותו הוא מוציא מגופות בני אדם. סוחר בזיידראט ברחובות, ומוכר אותו למרבה במחיר. משמש גם כמספר-מתערב בסיפור.
רוטי לארגו (שחקן: פול סורבינו) – בעל חברת GeneCo. מתבשר על ימים ספורים לחייו. מחליט שאת החברה לא יוריש לאף אחד מילדיו המבישים, ושם את עינו על שיילו כמועמדת פוטנציאלית.